Επίθεση την Κυριακή το απόγευμα στην "Φαβέλα" στον Πειραιά

Σύμφωνα με πληροφορίες πριν απο λίγο ομάδα νεοναζί επιτέθηκαν στον "Ελεύθερος Κοινωνικός Χώρος Φαβέλα" στον Πειραιά, επί της οδού Ναυάρχου Βότση 11.

Από την επίθεση τέσσερα άτομα τραυματίστηκαν ενώ στο σημείο ακολούθησε κινητοποίηση από την Αστυνομία, δίχως να έχουν προκύψει έως τώρα τυχόν προσαγωγές.

Από τους τέσσερις τραυματίες, δύο γυναίκες είναι πιο σοβαρά. Η μία μάλιστα από τους τραυματίες είναι δικηγόρος. Σύμφωνα με το CNN Εξετάζεται η πληροφορία, η οποία είναι όμως ανεπιβεβαίωτη μέχρι στιγμής, ότι είναι και δικηγόρος της οικογένειας Φύσσα.

Μέχρι αυτή τη στιγμή δεν έχει γίνει ούτε μια προσαγωγή και οι δράστες κατάφεραν να εξαφανιστούν.



Σύμφωνα με τις έως τώρα πληροφορίες, τα άτομα που επιτέθηκαν αιφνιδιαστικά στην "Φαβέλα" προέρχονταν από τα γραφεία της Χρυσής Αυγής στον Πειραιά όπου η Αστυνομία λαμβάνει επίσης μέτρα για να μην υπάρξουν νέες συγκρούσεις και αντίποινα μεταξύ των δύο πλευρών.

Διαβάστε Επίσης:

